# name
Crèdit i llibres a Barcelona, segle XV. Els contractes de venda de rendes (censals morts i violaris) garantits amb vendes simulades de llibres. El llibre instrument econòmic i objecte de cultura

# metadata.dc.description.abstract[].value
El contracte de compravenda de rendes o pensions, en fruits o en diners,
perpètues (els censals morts) o vitalícies (els violaris), sobre base real o
personal, va ser a la Baixa Edat Mitjana un instrument que tenia sobretot
funcions econòmiques. El canvi entre un capital o preu ( «pretium») actual
i el dret a una renda o pensió ( «merx» ), concebuda a perpetuïtat o durant la
vida del concessionari o censatari, o d'aquest i del censalista o comprador,
o bé la vida d'altres, va representar, ben cert, una de les manifestacions del
sistema creditici baixmedieval. Els protocols notarials i diverses disposicions
de I' autoritat pública mostren que, en la segona meitat del segle XIII,
la venda de rendes és pràctica regular i creixent entre particulars, és a dir,
una institució de dret privat. En la primera meitat del segle XIV es va desenvolupar
i es va convetir també en una institució de dret públic, en ús per part
dels poders públics, Estat i municipis. En el segle XV es va transformar
adaptant-se a qualsevol situació, tant és així que va arribar a ocupar el lloc
del crèdit a curt termini, el de la via monetària, en especial del contracte
de préstec pròpiament dit o «mutuum»: en aquest segle XV, el contracte de
venda de rendes perpètues o vitalícies serà un instrument de crèdit a curt termini
o a molt curt termini, de petites quantitats, també per al consum, garantit,
encara que no sempre, mitjançant béns immobles o mobles.

# metadata.dc.relation.ispartof[].value
Estudis Històrics i Documents dels Arxius de Protocols, 2000, num.XVIII, p. 7-222

# metadata.dc.rights[].value
(c) Estudis Històrics i Documents dels Arxius de Protocols, 2000

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Crèdit i llibres a Barcelona, segle XV. Els contractes de venda de rendes (censals morts i violaris) garantits amb vendes simulades de llibres. El llibre instrument econòmic i objecte de cultura